Sistem ekonomi Islam

:*Rencana ini ialah subrencana [[fiqah]].



Dengan melakukan istiqra` terhadap hukum-hukum syara' yang menyangkut masalah ekonomi, akan dapat disimpulkan bahawa Sistem Ekonomi (an-nizham al-iqtishadi) dalam Islam mencakup pembahasan yang menjelaskan asas-asas yang membangun sistem ekonomi Islam terdiri dari atas tiga asas :

* bagaimana cara memperoleh kepemilikan harta kekayaan (al-milkiyah)?
* bagaimana pengelolaan kepemilikan harta kekayaan yang telah dimiliki (tasharruf fil milkiyah)?
* bagaimana cara edaran kekayaan tersebut di tengah-tengah masyarakat (tauzi'ul tsarwah bayna an-naas)?

== Pertama : Cara Pemilikan Harta Dalam Islam (Al-Milkiyah) ==

Sistem Ekonomi Islam berbeza sama sekali dengan sistem ekonomi kufur buatan manusia. Sistem ekonomi Islam adalah sempurna kerana berasal dari [[wahyu]], dan dari segi pemilikan, ia menerangkan kepada kita bahawa terdapat tiga jenis pemilikan:-

* [[Hak Milik Umum]]: meliputi mineral-mineral dalam bentuk pepejal, cecair dan gas termasuk [[petroleum]], [[besi]], [[tembaga]], [[emas]] dan sebagainya yang didapati sama ada di dalam [[perut bumi]] atau di atasnya, termasuk juga segala bentuk tenaga dan intensif tenaga serta industri-industri berat. Semua ini merupakan hak milik umum dan wajib diuruskan (dikelola) oleh [[Daulah Islamiyah]](negara) manakala manfaatnya wajib dikembalikan kepada rakyat

* [[Hak Milik Negara]] meliputi segala bentuk bayaran yang dipungut oleh negara secara syar’ie dari warganegara, bersama dengan perolehan dari [[pertanian]], [[perdagangan]] dan aktiviti [[industri]], di luar dari lingkungan pemilikan umum di atas. Negara membelanjakan perolehan tersebut untuk kemaslahatan negara dan rakyat

* [[Hak Milik Individu]]: selain dari kedua jenis pemilikan di atas, harta-harta lain boleh dimiliki oleh individu secara syar’ie dan setiap individu itu perlu membelanjakannya secara syar’ie juga.

== Kedua : Cara Pengelolaan Kepemilikan (At-Tasharruf Fi Al Milkiyah) ==

Secara dasarnya, pengelolaan kepemilikan harta kekayaan yang telah dimiliki mencakup dua kegiatan, iaitu:-.  

1) Pembelanjaan Harta (Infaqul Mal)<br />
Pembelanjaan harta (infaqul mal) adalah pemberian harta kekayaan yang telah dimiliki. Dalam pembelanjaan harta milik individu yang ada, Islam memberikan tuntunan bahawa harta tersebut haruslah dimanfaatkan untuk nafkah [[wajib]] seperti nafkah keluarga, infak fi sabilillah, membayar zakat, dan lain-lain. Kemudian nafkah [[sunnah]] seperti sedekah, hadiah dan lain-lain. Baru kemudian dimanfaatkan untuk hal-hal yang [[mubah]] (harus). Dan hendaknya harta tersebut tidak dimanfaatkan untuk sesuatu yang terlarang seperti untuk membeli barang-barang yang haram seperti minuman keras, babi, dan lain-lain.

2) Pengembangan Harta (Tanmiyatul Mal)<br />
Pengembangan harta (tanmiyatul mal) adalah kegiatan memperbanyak jumlah harta yang telah dimiliki. Seorang muslim yang ingin mengembangkan harta yang telah dimiliki, wajib terikat dengan ketentuan Islam berkaitan dengan pengembangan harta. Secara umum Islam telah memberikan tuntunan pengembangan harta melalui cara-cara yang sah seperti jual-beli, kerja sama syirkah yang Islami dalam bidang pertanian, perindustrian, maupun perdagangan. Selain Islam juga melarang pengembangan harta yang terlarang seperti dengan jalan aktiviti riba, judi, serta aktiviti terlarang lainnya.<br />

Pengelolaan kepemilikan yang berhubungan dengan kepemilikan umum itu adalah hak negara ([[Daulah Islamiyah]]), kerana negara ([[Daulah Islamiyah]]) adalah wakil ummat. Meskipun menyerahkan kepada negara ([[Daulah Islamiyah]]) untuk mengelolanya, namun Allah telah melarang negara ([[Daulah Islamiyah]]) untuk mengelola kepemilikan umum tersebut dengan jalan menyerahkan penguasaannya kepada orang tertentu. Sementara mengelola dengan selain dengan cara tersebut diperbolehkan, asal tetap berpijak kepada hukum-hukum yang telah dijelaskan oleh syara'.<br />

Adapun pengelolaan kepemilikan yang berhubungan dengan kepemilikan negara ([[Daulah Islamiyah]]) dan kepemilikan individu, nampak jelas dalam hukum-hukum baitul mal serta hukum-hukum muamalah, seperti jual-beli, gadai (rahn), dan sebagainya. As Syari' juga telah memperbolehkan negara ([[Daulah Islamiyah]]) dan individu untuk mengelola masing-masing kepemilikannya, dengan cara tukar menukar (mubadalah) atau diberikan untuk orang tertentu ataupun dengan cara lain, asal tetap berpijak kepada hukum-hukum yang telah dijelaskan oleh syara’.<br />

== Ketiga : Cara Edaran Kekayaan Di Tengah Masyarakat (Tauzi'ul Tsarwah Tayna An-Naas) ==

Kerana edaran harta kekayaan termasuk masalah yang sangat penting, maka Islam memberikan juga berbagai ketentuan yang berkaitan dengan hal ini. Mekanisme edaran harta kekayaan terwujud dalam hukum syara’ yang ditetapkan untuk menjamin pemenuhan barang dan perkhidmatan bagi setiap individu rakyat. Mekanisme ini dilakukan dengan mengikuti ketentuan sebab-sebab kepemilikan (contohnya, bekerja) serta akad-akad muamalah yang wajar (contohnya jual-beli dan ijarah).<br />

Namun demikian, perbezaan potensi individu dalam masalah kemampuan dan pemenuhan terhadap suatu keperluan, boleh menyebabkan perbezaan edaran harta kekayaan tersebut di antara mereka. Selain itu perbezaan antara masing-masing individu mungkin saja menyebabkan terjadinya kesalahan dalam edaran harta kekayaan. Kemudian kesalahan tersebut akan membawa hanya harta kekayaan teredar kepada segelintir orang saja, sementara yang lain kekurangan, sebagaimana yang terjadi akibat penimbunan harta, seperti emas dan perak.<br />

Oleh kerana itu, syara' melarang berputarnya kekayaan hanya di antara orang-orang kaya namun mewajibkan perputaran tersebut terjadi di antara semua orang. Allah berfirman :<br />

*"Supaya harta itu jangan hanya beredar di antara orang-orang kaya saja di antara kamu."* (QS. Al-Hasyr : 7)<br />

Di samping itu syara' juga telah mengharamkan penimbunan emas dan perak (harta kekayaan) meskipun zakatnya tetap dikeluarkan. Dalam hal ini Allah berfirman :<br />

*"Dan orang-orang yang menyimpan emas dan perak dan tidak menafkahkannya pada jalan Allah, maka beritahukanlah kepada mereka, (bahawa mereka akan mendapat) siksa yang pedih."* (QS. At-Taubah : 34)

== Mekanisme Sistem Ekonomi Islam ==

Secara umum mekanisme yang ditempuh oleh sistem ekonomi Islam dikelompokkan menjadi dua, iaitu:-

*'1.Mekanisme Ekonomi**

Mekanisme ekonomi adalah mekanisme melalui aktiviti ekonomi yang bersifat produktif, berupa berbagai kegiatan pengembangan harta (tanmiyatul mal) dalam akad-akad muamalah dan sebab-sebab kepemilikan (asbab at-tamalluk). Berbagai cara dalam mekanisme ekonomi ini, antara lain :

* Membuka kesempatan seluas-luasnya bagi berlangsungnya sebab-sebab kepemilikan dalam kepemilikan individu (misalnya, bekerja di sektor [[pertanian]], [[industri]], dan [[perdagangan]])
* Memberikan kesempatan seluas-luasnya bagi berlangsungnya pengembangan harta (tanmiyah mal) melalui kegiatan investasi (misalnya, dengan [[syirkah inan]], [[mudharabah]], dan sebagainya).
* Larangan menimbun harta benda (wang, emas, dan perak) walaupun telah dikeluarkan zakatnya. Harta yang ditimbun tidak akan berfungsi pada ekonomi. Pada gilirannya akan menghambat peredaran kerana tidak terjadi perputaran harta.
* Mengatasi peredaran dan pemusatan kekayaan di satu daerah tertentu saja misalnya dengan memeratakan peredaran modal dan mendorong tersebarnya pusat-pusat pertumbuhan.
* Larangan kegiatan [[monopoli]], serta berbagai penipuan yang dapat menjamin pasaran.
* Larangan [[judi]], [[riba]], [[rasuah]], pemberian barang dan [[hadiah]] kepada penguasa. Semua ini akan mengumpulkan kekayaan pada pihak yang kuat semata (seperti penguasa atau koperat).
* Memberikan kepada rakyat hak pemanfaatan barang-barang milik umum (al- milkiyah al-amah) yang dikelola negara seperti [[hasil hutan]], [[barang galian]], [[minyak]], [[elektrik]], [[air]] dan sebagainya demi kesejahteraan rakyat.<br />

**2.Mekanisme Non-Ekonomi**<br />

Mekanisme non-ekonomi adalah mekanisme yang tidak melalui aktiviti ekonomi yang produktif, melainkan melalui aktiviti non-produktif, misalnya pemberian ([[hibah]], [[sedekah]], [[zakat]], dll) atau [[warisan]]. Mekanisme non-ekonomi dimaksudkan untuk melengkapi mekanisme ekonomi. Iaitu untuk mengatasi peredaran kekayaan yang tidak berjalan sempurna jika hanya mengandalkan mekanisme ekonomi semata.<br />

Mekanisme non-ekonomi diperlukan baik kerana adanya sebab-sebab alamiah maupun non-alamiah. Sebab alamiah misalnya keadaan alam yang tandus, badan yang cacat, akal yang lemah atau terjadinya musibah bencana alam. Semua ini akan dapat menimbulkan terjadinya gangguan ekonomi dan terhambatnya edaran kekayaan kepada orang-orang yang memiliki keadaan tersebut. Dengan mekanisme ekonomi biasa, edaran kekayaan boleh tidak berjalan kerana orang-orang yang memiliki hambatan yang bersifat alamiah tadi tidak dapat mengikuti kegiatan ekonomi secara normal sebagaimana orang lain. Bila dibiarkan saja, orang-orang itu, termasuk mereka yang tertimpa musibah (kecelakaan, bencana alam dan sebagainya) makin terpinggirkan secara ekonomi. Mereka akan menjadi masyarakat yang miskin terhadap perubahan ekonomi. Bila terus berlanjutan, boleh menyebabkan munculnya masalah sosial seperti [[jenayah]] ([[curi]], [[rompak]]), [[rogol]] (pelacuran) dan sebagainya, bahkan mungkin revolusi sosial.<br />

Mekanisme non-ekonomi juga diperlukan kerana adanya sebab-sebab non-alamiah, iaitu adanya penyimpangan mekanisme ekonomi. Penyimpangan mekanisme ekonomi ini jika dibiarkan akan boleh menimbulkan ketimpangan edaran kekayaan. Bila penyimpangan terjadi, negara wajib menghilangkannya. Misalnya jika terjadi monopoli, hambatan masuk, baik administratif maupun non-adminitratif-- dan sebagainya, atau kejahatan dalam mekanisme ekonomi (misalnya penimbunan), harus segera dihilangkan oleh negara.<br />

Mekanisme non-ekonomi bertujuan agar di tengah masyarakat segera terwujud keseimbangan (al-tawazun) ekonomi, yang akan ditempuh dengan beberapa cara. Penedaran harta dengan mekanisme non-ekonomi antara lain adalah :<br />
* Pemberian harta negara kepada warga negara yang dinilai memerlukan.
* Pemberian harta [[zakat]] yang dibayarkan oleh muzakki kepada para mustahik.
* Pemberian [[infaq]], [[sedekah]], [[wakaf]], [[hibah]] dan hadiah dari orang yang mampu kepada yang memerlukan.
* Pembagian harta waris kepada ahli waris dan lain-lain.

Demikianlah gambaran sekilas tentang asas-asas sistem ekonomi Islam. Untuk memberikan pemahaman yang lebih luas dan dalam, maka perincian seluruh aspek yang dikemukakan di atas perlu dilakukan.

== Perekonomian Islam ==
**Perekonomian Islam*' ialah [[ekonomi]] menurut [[undang-undang Islam]]. Adanya dua [[paradigma]] untuk memahami Perekonomian Islam, dengan satunya menganggap rangka politik [[Islam]] (iaitu [[Khilafah]]), dan yang lain itu menganggap rangka politik bukan Islam yang melahirkan suatu paradigma yang bertujuan untuk menyepadukan sesetengah rukun Islam yang terkenal ke dalam sebuah rangka ekonomi sekular.

Paradigma pertama bertujuan untuk mentakrifkan semula masalah ekonomi sebagai suatu masalah pengagihan sumber untuk mencapai:
* keperluan-keperluan asas dan mewah para orang perseorangan di dalam masyarakat;
* membina pasaran etika yang mempunyai persaingan kerjasama;
* memberikan ganjaran kepada penyerta-penyerta kerana terdedah kepada [[risiko]] dan/atau [[liabiliti]];
* membahagikan harta-harta secara adil antara kegunaan awam dan kegunaan peribadi; dan 
* negara memainkan peranan yang jelas terhadap pengawasan, [[percukaian]], pengurusan harta awam dan memastikan peredaran [[kekayaan]].
Gerakan-gerakan Islam yang menyeru agar politik dibaharui umumnya akan mencadangkan paradigma ini untuk menjelaskan bagaimana mereka akan memperkenalkan pembaharuan ekonomi. Bagaimanapun, paradigma kedua hanya mencadangkan dua hukum utama, iaitu:
* [[faedah]] tidak boleh dikenakan pada [[pinjaman]];
* [[pelaburan]] harus menepati [[tanggungjawab sosial]].

Perbezaan utama dari segi [[kewangan]] ialah peraturan tiada faedah kerana paradigma pelaburan Islam yang menepati tanggungjawab sosial tidak amat berbeza dengan apa yang diamalkan oleh agama-agama yang lain. Dalam percubaannya untuk melarang faedah, ahli-ahli ekonomi Islam berharap untuk menghasilkan sebuah masyarakat yang lebih bersifat Islam. Bagaimanapun, gerakan-[[gerakan liberal dalam agama Islam]] mungkin akan menafikan keperluan untuk perkara ini kerana mereka umumnya melihat Islam sebagai secocok dengan institusi-institusi dan undang-undang sekular moden.




== Lihat juga ==
* [[Ibn Khaldun]]
* [[Istisna]]
* [[Musyarakah]]
* [[Perbankan Islam]]
** [[Bank Islam]]
* [[Sains Islam]]

== Rujukan ==
* [[Muhammad Nijatullah Siddiqui]], *Muslim Economic Thinking*, (Yayasan Islam, Leicester, UK)
* [[Syed Nawab Haider Naqi]], *Ethics and Economics: An Islamic Synthesis*, (Yayasan Islam, Leicester, UK)
* [[Umar Chapra|M. Umar Chapra]], *Islam and the Economic Challenge*, (Yayasan Islam, Leicester, UK)
* [[Angelo M. Venardos]], *Islamic Banking & Finance in South-East Asia: Its Development & Future*, (Penerbitan Saintifik Dunia, [[Singapura]])
* [[Abbas Mirakhor]], *Theoretical Studies in Islamic Banking and Finance'', (Penerbitan Islam Antarabangsa)
* Fatwa Dewan Syariah Nasional - Majlis Ulama Indonesia — fatwa mengenai banyak persoalan dalam Ekonomi Islam
* Senarai buku Ekonomi Islam
* Rujukan Perbankan Islam
* Rujukan Perbankan Islam (GDRC)

## Pautan luar
* Islam and socio-economic justice
* Persamaan Riba-Faedah dan Islam: Pemeriksaan semula Hujah-hujah Tradisional — oleh Dr. Mohammad Omar Farooq
* Penentuan Lebihan dalam Memahami dan Salah Memahami Riba: Hubungan Al-Jassas — oleh Dr. Mohammad Omar Farooq
* Gadai janji Muslim di Britain
* Maklumat mengenai Kewangan Islam
* Tenaga alternatif untuk tabung — petikan daripada Kewangan Pengangkutan Janes tentang kewangan Islam, 29 Ogos 2006
* Perkongsian Risiko dalam Kewangan Islam
* Kesetaraan Riba-Faedah: Adakahnya suatu Ijma (sepersetujuan)? — oleh Dr. Mohammad Omar Farooq
* Latihan, seminar, dan maklumat mengenai perbankan dan kewangan Islam 
* Islam Liberal dan Progresif — halaman sumber Islam Alan Godlas daripada Universiti Georgia
* Mahmoud el-Gamal, Universiti Rice, Houston, Texas, "Penjelasan Ekonomi tentang Pengharaman Riba dalam Jurisprudens Islam Klasik." (pdf)
* Belajar Perniagaan Islam di Indonesia
* Laman web muslim-investor.com: Prinsip-prinsip mengenai Kewangan Islam
* Indeks Pasaran Islam Dow Jones 
* Haruskah perang terhadap kemiskinan diadakan? - sudut pandangan Islam
* Islam & Soalan Ekonomi